# Dodo

### Izvor: Wikipedija

Iako se više ne može vidjeti nijedan živi primjerak, najpoznatija životinja Mauriciusa je svakako ptica dodo. Izumrla je 1681. godine u vrijeme nizozemskih kolonizatora, i to zbog ljudi i unesenih životinja, kao što su psi i štakori. Sa svoja 23 kilograma bila je to golema ptica iz porodice golubova, nije mogla letjeti, nego je hodala po zemlji poput noja. Današnja slika ptice dodo temelji se na crtežima mornara iz 16. i 17. stoljeća te nekoliko fosilnih ostataka, a u prirodoslovnom muzeju u Port Louisu nalazi se dobra rekonstrukcija. Po svemu sudeći, to je bila zdepasta i debeljuškasta ptica mekog i obilnog perja, jakih nogu i kratkog bijelog repa. Najfascinantnija je bila glava sa žutim očima i dugačkim kukastim kljunom. Osim izgledom, dodo je plijenio pozornost i ponašanjem. Nespretan, nezgrapan, lijen, čak i tup, tako su ga opisivali moreplovci. Hod mu je bio gegav, a trbuh mu se vukao po tlu. Razlog izumiranja tako zanimljive životinje je bio potpuni nedostatak obrane od grabežljivaca. To se odnosilo i na ljude koji su u njemu vidjeli dobar i lak izvor hrane. Iako meso nije bilo vrhunsko, mornari su znali iz šume dovući i pedesetak ulovljenih ptica. Neke od njih ostavili su žive i pokazivali ih u Europi u kavezima. Osim toga, jaja i mladunce proždirale su unesene životinje.

Dobavljeno iz "http://hr.wikipedia.org../../../d/o/d/Dodo.html"

Kategorije: Prepisano bez dozvole | Neodgovarajući sadržaj 14. travnja 2007.

##### Views

- Članak
- Razgovor
- Trenutna inačica

##### Traži